**IZSOLES NOTEIKUMI**

*Kustamās mantas vieglās automašīnas VW e-UP (2014.izlaiduma gads) atsavināšanai*

1. **Izsoles vispārīgie noteikumi**
	1. Izsoli organizē Ventspils valstspilsētas pašvaldības iestāde „Ventspils Komunālā pārvalde” (turpmāk - Pārvalde). Izsoli rīko Pārvaldes Izsoles komisija.
	2. Izsoles veids: **mutiska izsole ar augšupejošu soli**;
	3. Izsoles priekšmeta sākumcena ir maksa par tiesībām iegādāties izsoles priekšmetu - vieglo automašīnu VW e-UP , 2014.izlaiduma gads, krāsa zila.
	4. Izsoles solis ir **50,00 EUR** no Izsoles priekšmeta sākumcenas saskaņā ar šo izsoles noteikumu 2.3. punktu.
	5. Uzvarētāju nosaka pēc augstākās nosolītās cenas, ko apstiprina izsoles vadītājs trīs reizes, nosaucot augstāko nosolīto cenu. Ja vienādu piedāvājumu vienlaicīgi izsaka vairākas personas un augstāku cenu neviens izsoles dalībnieks nesola, izsoles priekšmets tiek piešķirts dalībniekam, kuram ir mazāks hronoloģiskās reģistrācijas kārtas numurs. Izsoles vadītājs ir tiesīgs atsaukt piešķirto priekšmetu un lietu piedāvāt izsolē no jauna, ja maldības dēļ nav pamanīts savlaicīgi izteikts augstāks piedāvājums un izsoles dalībnieks to ir nekavējoties pieteicis, vai arī, ja pastāv cita veida šaubas par izsoles priekšmetu.
	6. Trīsdesmit kalendāro dienu laikā pēc izsoles rezultātu apstiprināšanas tiek noslēgts Līgums par izsoles priekšmetu (turpmāk - Līgums) - Līguma projekts pielikumā.
	7. Šie noteikumi nosaka kārtību, kādā tiek organizēta un veikta pašvaldībai piederošās atsavināmās mantas pārdošana mutiskā izsolē (vairāksolīšanā) starp pretendentiem, kas noteiktajā termiņā pieteikušies pirkt mantu saskaņā ar šiem noteikumiem.

**IZSOLES PRIEKŠMETS UN SĀKUMCENA**

1. **Izsoles priekšmets un sākumcena**
	1. **Izsolē tiek piedāvātas tiesības iegādāties vieglo automašīnu VW e-UP , 2014.izlaiduma gads, elektromobilis, motora jauda 60 kW , noskrējiens 157 239 km, krāsa zila, VIN : WVWZZZAAZFD901424**
	2. Izsoles sākumcena saskaņā ar Ventspils valstspilsētas pašvaldības Atsavināšanas komisijas 30.07.2025 sēdē ieteikto sākumcenu **3500,00 EUR** (trīs tūkstoši pieci simti *euro*) t.sk. PVN21%
2. **Izsoles norises laiks un vieta, reģistrācija izsolei**
	1. Izsoles norises sākuma laiks: **2025.gada 18.augusts plkst. 11.00.**
	2. Izsoles norises vieta: Ventspils valstspilsētas pašvaldības iestāde „Ventspils Komunālā pārvalde”, 3.stāva zāle, Užavas ielā 8, Ventspilī.
	3. Izsoles dalībnieku pieteikšanās un reģistrācija: līdz **2024.gada 15.augustam plkst. 16:00,** Ventspils valstspilsētas pašvaldības iestādē „Ventspils Komunālā pārvalde”, 2.kabinetā, Užavas ielā 8, Ventspilī, darba dienās no plkst. 8.00 līdz plkst.16.00 vai elektroniski iesniedzot ar drošu elektronisku parakstu apliecinātus 4. punktā minētos dokumentus, kas nosūtīti uz e-pastu: kom.parvalde@ventspils.lv
	4. Dalībnieku reģistrācija tiek veikta hronoloģiskā secībā (hronoloģiskā reģistrācija) un tā tiek uzsākta nākamajā darba dienā pēc paziņojuma publicēšanas Ventspils valstspilsētas portālā <https://www.ventspils.lv/izsoles/> .
	5. Ar Izsoles nolikumu dalībnieki var iepazīties un to saņemt bez maksas, kā arī saņemt papildus informāciju, Ventspils valstspilsētas pašvaldības iestādē „Ventspils Komunālā pārvalde” Užavas ielā 8, Ventspilī, darba dienās no plkst. 8.00 līdz plkst.16.00., vai arī pa tel. 63620952 vai 29478091.
3. **Izsoles dalībnieki un iesniedzamie dokumenti**

4.1.Par šīs izsoles dalībniekiem var kļūt jebkura rīcībspējīga fiziska vai juridiska persona. Nolūkā pierādīt identitāti un spēju rīkoties izsoles laikā pirms solīšanas procedūras uzsākšanas dalībnieki (to pārstāvji) Izsoles komisijai iesniedz šādus dokumentus:

4.1.1.juridiska persona – Latvijas Republikas Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstīs izdotas reģistrācijas apliecības kopiju;

4.1.1.1. ja juridisko personu pārstāv tās pilnvarota persona, papildus arī šī pārstāvja pilnvaru;

4.1.2. fiziska persona - ja fizisko personu pārstāv tās pilnvarota persona, šī pārstāvja pilnvaru;

4.1.3. iesniedz informāciju par konta numuru, uz kuru pārskaitīt iemaksāto nodrošinājuma naudu, ja persona nav nosolījusi izsoles priekšmetu, kā arī kontaktinformāciju.

4.1.4. iesniedz parakstītus Izsoles noteikumus, kur dalībnieka (tā pārstāvja) paraksts apliecina tā pilnīgu iepazīšanos ar šiem Izsoles noteikumiem, tā pielikumiem, kā arī faktu, ka minētie dokumenti viņam ir pilnībā saprotami.

4.2. Dalībnieks netiek reģistrēts izsolei, ja tam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

4.3. Ja dalībnieks (tā pārstāvis) nevar izpildīt šo noteikumu 4.1. un 4.2.punktā noteiktās prasības, ko Pārvalde pēc dokumentu saņemšanas pārbauda līdz Izsoles sākumam, tas kvalificējams kā izsoles noteikumiem neatbilstošs dalībnieks, kas nav reģistrējams dalībnieku sarakstā, un tā dalība solīšanā ir neiespējama un nepieļaujama.

4.7. Pretendenti var piedalīties Izsolē, ja pieteikums iesniegts šajos izsoles noteikumos minētajā termiņā, noteiktā kārtībā iesniegti nepieciešamie dokumenti un iemaksāta Nodrošinājuma nauda.

4.8. Pretendentu atbilstību Izsoles noteikumiem izvērtē Izsoles komisija.

1. **Īpašie noteikumi**
	1. Dalībniekiem pirms izsoles līdz reģistrācijas beigu termiņam (2025.gada 15.augusta plkst. 16:00) jāiemaksā nodrošinājuma nauda 10% (desmit procenti) apmērā no izsoles noteikumos noteiktā izsoles priekšmeta sākuma cenas **350,00 EUR** apmērā , ieskaitot Ventspils valstspilsētas pašvaldības iestādes „Ventspils Komunālā pārvalde” reģ. Nr. LV 90000088935 kontā: Nr. LV45RIKO0000082964753, AS Luminor Bank, norādot “*Izsoles nodrošinājums – VW e-UP atsavināšana*”.
	2. Nodrošinājuma nauda 5 (piecu) darba dienu laikā tiek atmaksāta dalībniekiem, kas izsoles rezultātā nenosola izsoles priekšmetu. Tam dalībniekam, kas nosola izsoles priekšmetu, nodrošinājuma nauda tiek ieskaitīta izsoles priekšmeta cenā.
	3. Izsoles rīkotājs garantē konfidencialitāti par izsoles dalībnieku.

1. **Izsoles gaita**

6.1. Izsoles dalībnieks **2025.gada 18.augustā** no plkst. 10.35.-10.55. pie ieejas izsoles telpās uzrāda izsoles sekretāram (protokolistam) pilnvarojuma dokumentus, parakstās izsoles dalībnieku reģistrācijas lapā par ierašanos, uz kā pamata viņam izsniedz izsoles dalībnieka reģistrācijas kartīti, kas sakrīt ar dalībnieka reģistrācijas numuru izsolei.

6.2. Izsoles gaita tiek protokolēta.

6.3. Izsoles komisija, atklājot izsoli, sastāda izsoles dalībnieku sarakstu, kurā tiek fiksēta katra dalībnieka piedāvātā cena, cenas atzīmēšanu turpinot, kamēr to paaugstina.

6.4. Dalībnieku sarakstus paraksta Izsoles komisija. Dalībnieku saraksts pievienojams izsoles protokolam.

6.5. Izsoles vadītājs, pirms izsoles priekšmeta izsolīšanas raksturo pārdodamo Izsoles priekšmetu, paziņo tā sākumcenu, kā arī summu, par kādu cena paaugstināma ar katru nākamo solījumu. Izsole tiek uzsākta, veicot pirmo soli no sākumcenas.

6.6. Ja uz izsoles priekšmetu ir reģistrējies tikai viens dalībnieks, tad dalībnieks var nosolīt cenu, kas nav mazāka par izsoles sākumcenu. Pārējos gadījumos (divi un vairāk dalībnieki) jāveic solis no sākumcenas.

6.7. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto augstākās nosolītās cenas solītāja vai, vienādu piedāvājumu gadījumā augstākajai cenai solītāja, kuram ir mazāks hronoloģiskās reģistrācijas kārtas numurs, reģistrācijas numuru un nosauc piedāvāto cenu.

6.8. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar vārdu „Pārdots”. Tas nozīmē, ka izsoles priekšmets ir pārdots personai, kas solījusi augstāko cenu vai vienādu piedāvājumu gadījumā augstākajai cenai personai, kurai ir mazāks hronoloģiskās reģistrācijas kārtas numurs. Dalībnieka reģistrācijas numurs un augstākā cena tiek ierakstīti izsoles protokolā.

6.9. Katrs izsoles dalībnieks apstiprina ar parakstu izsoles dalībnieku sarakstā savu pēdējo solīto maksu.

6.10.Izsoles dalībnieks, kurš piedāvājis visaugstāko cenu, pēc nosolīšanas nekavējoties ar savu parakstu protokolā apliecina tajā norādītās cenas atbilstību nosolītajai cenai. Ja izsoles dalībnieks, kurš nosolījis izsoles priekšmetu, neparakstās protokolā, tiek uzskatīts, ka viņš atteicies no nosolītā izsoles priekšmeta. Pēc izsoles komisijas lēmuma viņš tiek svītrots no izsoles dalībnieku saraksta un viņam netiek atmaksāta nodrošinājuma nauda. Šajā gadījumā par izsoles priekšmeta nosolītāju tiek uzskatīts izsoles dalībnieks, kurš nosolījis nākamo visaugstāko cenu, un viņam tiek piedāvāts protokolā ar savu parakstu apliecināt piekrišanu samaksāt viņa nosolīto augstāko cenu un slēgt Līgumu.

6.11. Gadījumā, ja samaksa netiek veikta izsoles nolikuma 7.1.punkta noteiktā kārtībā, persona, kura nosolījusi augstāko cenu, zaudē tiesības iegūt izstrādes tiesības – izsoles priekšmetu, kā arī zaudē nodrošinājumu. Šādā gadījumā Izsoles komisija izsoles priekšmetu piedāvā pirkt izsoles dalībniekam, kurš nosolījis nākamo augstāko cenu. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot par izsoles priekšmeta pirkšanu par paša augstāk nosolīto cenu.

6.12. Gadījumā, ja pircējs, kurš nosolījis nākamo augstāko cenu, piekrīt iegādāties izsoles priekšmetu, tas veic samaksu šī Nolikuma 7.1. punktā noteiktā kārtībā. Ja izsoles dalībnieks, kurš nosolījis nākamo augstāko cenu, nav piekritis iegādāties izsoles priekšmetu, izsoles priekšmets uzskatāms par neizsolītu.

1. **Nosolītās cenas samaksa**

7.1. Izsoles uzvarētājs samaksā piedāvāto augstāko summu par nosolīto Izsoles priekšmetu 5 dienu laikā pēc Līguma noslēgšanas un tajā atrunātajiem samaksas noteikumiem, atskaitot no tās samaksāto 5.1. punktā minēto Nodrošinājuma naudu.

7.2. Ja izsoles uzvarētājs nepilda šo saistību Līgumā minētajā termiņā, viņš zaudē samaksāto.

1. **Izsoles protokola un rezultātu apstiprināšana**

8.1. Izsoles protokolu Izsoles komisija paraksta ne vēlāk kā 3 (trīs) dienu laikā pēc izsoles.

8.2. Ne vēlāk kā 5 (piecu) dienu laikā pēc izsoles protokola parakstīšanas Ventspils pilsētas pašvaldības iestādes „Ventspils Komunālā pārvalde” direktors apstiprina izsoles rezultātus.

8.3. Izsoles dalībniekam, kas nosolījis augstāko cenu, ne vēlāk kā 5 (piecu) dienu laikā no Izsoles rezultātu apstiprināšanas ir jānoslēdz Līgums par nosolīto Izsoles priekšmetu.

8.4. Sūdzības par Izsoles komisijas darbībām var iesniegt Pārvaldes direktoram.

Pielikumā:

1. Apliecinājums par iepazīšanos ar noteikumiem;

2. Līgums (projekts);

3. Pieteikuma veidlapa.

Ventspils valstspilsētas pašvaldības iestādes

“Ventspils Komunālā pārvalde” direktora vietnieks E. Puriņš

1. *Pielikums*

**IZSOLES DALĪBNIEKA APLIECINĀJUMS**

Dalībnieka (tā pārstāvja) pilns vārds (vai nosaukums) :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts par iepazīšanos ar Nolikumu un izsoles noteikumiem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/paraksta atšifrējums/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_\_\_\_\_

*Pielikums Nr.2*

**LĪGUMS VKP 2025/\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ventspilī

 Ventspils valstspilsētas pašvaldības iestāde “Ventspils Komunālā pārvalde”, reģ. Nr.LV90000088935, adrese tās direktora Andra Kausenieka personā, kurš rīkojas uz nolikuma pamata , turpmāk - Pārdevējs un\_\_\_\_\_\_\_\_\_\_\_\_\_\_\_\_\_, turpmāk - Pircējs , bez viltus, spaidiem un maldības noslēguši šo līgumu par sekojošo:

1. Līguma priekšmets.

 Īpašuma tiesības uz Ventspils valstspilsētas pašvaldības iestādei “Ventspils Komunālā pārvalde” piederošu kustamo mantu – automašīnu VW e-UP , valsts reģistrācijas nummurs EX1388 , kura tika pārdota izsolē, turpmāk– Kustamā manta.

2. Cena, maksāšanas noteikumi.

2.1. Kustamā manta ir nosolīta un tiek pārdota par cenu, kas saskaņā ar Pārdevēja rīkotās 2025.gada 18.augusta Izsoles protokolu Nr.1 ir \_\_\_\_\_\_\_\_ EUR t.sk.PVN 21%.

2.2. Saskaņā ar izsoles noteikumiem Pircējam ir samaksājama Pārdevēja kontā nodrošinājuma naudu 350,00 EUR apmērā, un summu, ko veido augstākā nosolītās cenas un Nodrošinājuma naudas starpība \_\_\_\_\_\_\_\_EUR , kas veido Kustamas mantas galīgo cenu.

3. Īpašuma tiesību pāriešana Pircējam

3.1. Īpašuma tiesības uz Kustamo mantu pāriet Pircējam pēc tam, kad pilnībā saņemta šī Līguma punktā 2.1. norādītā summa, apmaksājot Pārdevēja izrakstīto pavadzīmi.

3.2. Pirkuma - pārdevuma priekšmets tiek nodots Pircējam ar pieņemšanas- nodošanas aktu, abpusējas parakstīšanas brīdi.

4. Īpašie noteikumi.

4.1.Kustamā manta tiek nodota Pircējam bez jebkādām ekspluatācijas vai cita veida garantijām no Pārdevēja puses, tās esošajā stāvoklī, ar kuru Pircējs ir pilnībā iepazinies (piedaloties Izsoles procedūrā) un tam šī līguma izpildes gaitā vai pēc tā izpildes nav un nebūs pretenziju par Kustamās mantas tiesisko statusu, tehnisko stāvokli, vai citām pirkuma priekšmeta pazīmēm.

4.2 Pircējs pats ir atbildīgs par Kustamas mantas pārvietošanu un transportēšanas izdevumiem.

5. Citi noteikumi.

5.1.Strīdus situācijas gadījumos, ja tādi starp Pusēm rastos, Puses apņemas risināt pārrunu ceļā, taču, ja kompromiss nav rodams, jebkura no šī Līguma Pusēm ir tiesīga griezties atbilstošā Latvijas tiesu instancē.

5.2.Šis līgums sastādīts latviešu valodā uz divām lapām, divos eksemplāros, katrai Pusei pa vienam kuriem ir vienāds juridisks spēks.

**PĀRDEVĒJS PIRCĒJS**

Ventspils valstspilsētas pašvaldības iestāde

“Ventspils Komunālā pārvalde”,

reģ. Nr.90000088935, Užavas ielā 8,

Ventspilī LV- 3601,

A/S Luminor Bank Kods RIKOLV2X,

Konta Nr.LV27RIKO0000083631564

Pārdevējs Pircējs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ventspils valstspilsētas pašvaldības iestādes

“Ventspils Komunālā pārvalde”

Direktors A.Kausenieks

*Pielikums Nr. 3*

**PIETEIKUMS IZSOLEI**

1. Dalībnieka (vai pilnvarotās personas) vārds, uzvārds (vai nosaukums):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Reģistrācijas numurs juridiskai personai:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Dalībnieka pārstāvja amata nosaukums vai pilnvaras rekvizīti (juridiskai personai):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Vēlos pieteikties uz kustamās manta s- vieglās automašīnas VW e-UP (2014.izlaiduma gads) atsavināšanas izsoli, kas norisināsies **2025.gada 18.augustā plkst. 11.00** Užavas ielā 8, Ventspilī.

5. Dalībnieks iesniedz šādus dokumentus (iesniegto atzīmēt):

o LR Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstīs izdotas reģistrācijas apliecības kopija;

o dokuments, kas apliecina pilnvarotās personas tiesības pārstāvēt dalībnieku izsolē;

o dalībnieka apliecinājums (izziņa), ka pret dalībnieku nav ierosināts maksātnespējas process, tas nav pasludināts par maksātnespējīgu un neatrodas likvidācijas stadijā;

o parakstīti Izsoles Noteikumi;

o apliecinājums par iepazīšanos ar automašīnas tehnisko stāvokli.

6. Dalībnieka bankas konta numurs (drošības naudas atgriešanai)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Dalībnieka kontaktinformācija (tālrunis, e-pasts)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieka (vai tā pilnvarotā pārstāvja)

paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atšifrējums\_\_\_\_\_\_\_\_\_\_\_\_\_\_\_\_\_\_\_\_\_\_\_\_